CELEX: 32017D0258
Language: lt
Date: 1486944000000
Title: 2017 m. vasario 13 d. Komisijos įgyvendinimo sprendimas (ES) 2017/258 dėl kai kurių į nacionalinį arba funkcinio oro erdvės bloko planą, Šveicarijos pateiktą pagal Europos Parlamento ir Tarybos reglamentą (EB) Nr. 549/2004, įrašytų persvarstytų tikslinių veiklos rodiklių ir atitinkamų priemonių, neatitinkančių visos Sąjungos antrojo ataskaitinio laikotarpio tikslinių veiklos rodiklių, ir dėl įpareigojimo taikyti taisomąsias priemones (pranešta dokumentu Nr. C(2017) 728) (Tekstas svarbus EEE. )

15.2.2017   
            
            
               LT
            
            
               Europos Sąjungos oficialusis leidinys
            
            
               L 38/71
            
         KOMISIJOS ĮGYVENDINIMO SPRENDIMAS (ES) 2017/258
   2017 m. vasario 13 d.
   dėl kai kurių į nacionalinį arba funkcinio oro erdvės bloko planą, Šveicarijos pateiktą pagal Europos Parlamento ir Tarybos reglamentą (EB) Nr. 549/2004, įrašytų persvarstytų tikslinių veiklos rodiklių ir atitinkamų priemonių, neatitinkančių visos Sąjungos antrojo ataskaitinio laikotarpio tikslinių veiklos rodiklių, ir dėl įpareigojimo taikyti taisomąsias priemones
   
      
         (pranešta dokumentu Nr. C(2017) 728)
      
   
   (Tekstas autentiškas tik italų, prancūzų ir vokiečių kalbomis)
   (Tekstas svarbus EEE)
   EUROPOS KOMISIJA,
   atsižvelgdama į Susitarimą tarp Europos bendrijos ir Šveicarijos Konfederacijos dėl oro transporto (toliau – susitarimas) (1),
   atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 549/2004, nustatantį bendro Europos dangaus sukūrimo pagrindą (Pagrindų reglamentą) (2), ypač į jo 11 straipsnio 3 dalies c punktą,
   atsižvelgdama į 2013 m. gegužės 3 d. Komisijos įgyvendinimo reglamentą (ES) Nr. 390/2013, kuriuo nustatomas oro navigacijos paslaugų teikimo ir tinklo funkcijų vykdymo veiklos rezultatų planas (3), ypač į jo 15 straipsnio 3 dalį,
   kadangi:
   
               (1)
            
            
               pagal Reglamentą (EB) Nr. 549/2004, kuris įtrauktas į susitarimą, valstybės narės ir Šveicarija turi priimti nacionalinius ar funkcinių oro erdvės blokų planus, į kuriuos būtų įrašyti privalomieji nacionaliniai tiksliniai rodikliai ar funkcinių oro erdvės blokų lygmens tiksliniai rodikliai, suderinti su visos Sąjungos tiksliniais veiklos rodikliais. Tame reglamente taip pat nurodyta, kad Komisija, remdamasi jo 11 straipsnio 6 dalies d punkte nurodytais vertinimo kriterijais, turi įvertinti tų tikslinių rodiklių suderinamumą. Su tuo susijusios išsamios taisyklės yra pateiktos Įgyvendinimo reglamente (ES) Nr. 390/2013;
            
         
               (2)
            
            
               antrojo ataskaitinio laikotarpio (2015–2019 m.) pagrindinių veiklos sričių – saugos, aplinkos apsaugos, pajėgumų ir ekonominio efektyvumo – visos Sąjungos tiksliniai veiklos rodikliai priimti Komisijos įgyvendinimo sprendimu 2014/132/ES (4);
            
         
               (3)
            
            
               2015 m. birželio 30 d. Komisija priėmė Įgyvendinimo sprendimą (ES) 2015/1056 (5) dėl kai kurių Šveicarijos pateiktų tikslinių rodiklių nesuderinamumo su visos Sąjungos tiksliniais veiklos rodikliais ir dėl pajėgumų ir ekonominio efektyvumo sričių tikslinių rodiklių persvarstymo rekomendacijų;
            
         
               (4)
            
            
               persvarstytą nacionalinį arba funkcinio oro erdvės bloko planą, įskaitant persvarstytus tikslinius veiklos rodiklius, Šveicarija pateikė 2015 m. liepos 2 d.;
            
         
               (5)
            
            
               pagal Įgyvendinimo reglamento (ES) Nr. 390/2013 3 straipsnį Komisijai veiklos rezultatų planą įgyvendinti padedanti veiklos rezultatų apžvalgos įstaiga savo vertinimo ataskaitą Komisijai pateikė 2015 m. spalio 15 d.;
            
         
               (6)
            
            
               vertinimas, ar persvarstyti tiksliniai veiklos rodikliai atitinka visos Sąjungos tikslinius veiklos rodiklius, atliktas remiantis tais pačiais vertinimo kriterijais ir metodais, pagal kuriuos vertinti pradiniai tiksliniai veiklos rodikliai, ir svarstant atitinkamas priemones, kurių Šveicarija ėmėsi, kad užtikrintų tikslinių veiklos rodiklių atitiktį visos Sąjungos tiksliniams veiklos rodikliams;
            
         
               (7)
            
            
               dėl pajėgumų pagrindinės veiklos srities pasakytina, kad oro eismo srautų valdymo maršrutinio užlaikymo persvarstytų tikslinių rodiklių, kuriuos Šveicarija nustatė ir pateikė funkcinio oro erdvės bloko FABEC veiklos rezultatų plane, suderinamumas įvertintas pagal Įgyvendinimo reglamento (ES) Nr. 390/2013 IV priedo 4 punkte nustatytą principą, naudojantis atitinkamomis tinklo valdytojo apskaičiuotomis ir į tinklo veiklos plano (2014–2018/2019 m.) naujausią redakciją (toliau – tinklo veiklos planas) įrašytomis atitinkamų funkcinių oro erdvės blokų pajėgumų pamatinėmis vertėmis, kurias pritaikius Sąjungos lygmeniu užtikrinama, kad būtų pasiektas visos Sąjungos tikslinis veiklos rodiklis. To vertinimo duomenimis, tie tiksliniai rodikliai yra nesuderinami su atitinkamomis pamatinėmis vertėmis, todėl yra nesuderinami su susijusiu visos Sąjungos tiksliniu veiklos rodikliu. Be to, atitinkamų priemonių, kurių ėmėsi Šveicarija, nepakanka, nes joms stinga grafiko su konkrečiais etapais, todėl jos netinkamos persvarstant tikslinius rodiklius, kuriuos reikia pasiekti;
            
         
               (8)
            
            
               dėl ekonominio efektyvumo pagrindinės veiklos srities pasakytina, kad tiksliniai rodikliai, kuriuos Šveicarija nustatė ir pateikė funkcinio oro erdvės bloko EC veiklos rezultatų plane, išreikšti nustatytomis maršruto vieneto sąnaudomis, įvertinti pagal Įgyvendinimo reglamento (ES) Nr. 390/2013 IV priedo 5 punkte, taip pat jo 1 punkte nustatytus principus, atsižvelgiant į maršruto nustatytų vieneto sąnaudų tendenciją per antrąjį ataskaitinį laikotarpį ir per visą (pirmąjį ir antrąjį, 2012–2019 m.) ataskaitinį laikotarpį, taip pat į paslaugų vienetus (eismo prognozę) ir į nustatytas maršruto vieneto sąnaudas, palyginti su valstybėmis narėmis, kuriose veiklos ir ūkinė aplinka yra panaši. Vertinimo duomenimis, persvarstyti tiksliniai rodikliai yra nesuderinami su susijusiu visos Sąjungos tiksliniu veiklos rodikliu dėl toliau išvardytų priežasčių. Be to, atitinkamų priemonių, kurių ėmėsi Šveicarija, nepakanka, nes joms stinga grafiko su konkrečiais etapais, todėl jos netinkamos persvarstant tikslinius rodiklius, kuriuos reikia pasiekti;
            
         
               (9)
            
            
               Šveicarijos persvarstyti tiksliniai rodikliai grindžiami planu nustatytas maršruto vieneto sąnaudas per antrąjį ataskaitinį laikotarpį mažinti vidutiniškai 1,4 % per metus. Toks sumažinimas yra gerokai mažesnis už tai, kiek per antrąjį ataskaitinį laikotarpį siekiama sumažinti visos Sąjungos vidutines nustatytas maršruto vieneto sąnaudas (– 3,3 % per metus). Be to, per visą (pirmąjį ir antrąjį) ataskaitinį laikotarpį planuojamos nustatytos maršruto vieneto sąnaudos mažėja ne pagal visos Sąjungos tendenciją (– 0,8 %, palyginti su – 1,7 %). 2019 m. tikslinis rodiklis yra grindžiamas planuojamomis 2019 m. nustatytomis maršruto vieneto sąnaudomis, kurios yra gerokai (+ 28,1 %) didesnės už vidutines valstybių narių, kuriose veiklos ir ūkinė aplinka yra panaši į Šveicarijos, nustatytas maršruto vieneto sąnaudas ir maždaug 38 % didesnės už 2019 m. visos Sąjungos tikslinį veiklos rodiklį. Be to, suplanuotos 2015 m. nustatytos maršruto vieneto sąnaudos yra 4,1 % didesnės už faktines 2014 m. sąnaudas. Persvarstydama savo tikslinius rodiklius, Šveicarija taip pat nesumažino savo nustatytų maršruto sąnaudų, o tik padidino paslaugų vienetais išreikštą eismo prognozę;
            
         
               (10)
            
            
               dera, kad Komisija paskelbtų sprendimą dėl poreikio imtis šiame sprendime nurodytų likusių nesuderinamumų šalinimo priemonių, kurias turi priimti susijusios valstybės narės, siekiančios užtikrinti, kad jų nacionalinės priežiūros institucijos pasiūlytų persvarstytus tikslinius veiklos rodiklius. Atsižvelgiant į nustatytų trūkumų priežastis ir į atitinkamus visos Sąjungos tikslinius veiklos rodiklius, ekonominio efektyvumo srities taisomosios priemonės turėtų būti pasiūlytos pagal Įgyvendinimo reglamento (ES) Nr. 390/2013 15 straipsnio 4 dalį. Pagal Reglamentą (EB) Nr. 549/2004 (įtrauktą į susitarimą) ir Įgyvendinimo reglamentą (ES) Nr. 390/2013 Šveicarija turėtų ne tik priimti taisomąsias priemones, bet ir Komisijai pateikti išsamią informaciją, iš kurios būtų matyti, kad priemonės suderinamos su šiuo sprendimu. Taisomosios priemonės ir informacija Komisijai turėtų būti pateiktos per du mėnesius nuo pranešimo apie šį sprendimą;
            
         
               (11)
            
            
               kad būtų pašalinti pajėgumų pagrindinės veiklos srities nesuderinamumai, turėtų būti užtikrinta, kad taikant taisomąsias priemones būtų pasiekiami persvarstyti tiksliniai veiklos rodikliai, atitinkantys į tinklo veiklos planą įrašytas funkcinio oro erdvės bloko pajėgumų pamatines vertes;
            
         
               (12)
            
            
               kad būtų pašalinti ekonominio efektyvumo pagrindinės veiklos srities nesuderinamumai, turėtų būti užtikrinta, kad taikant taisomąsias priemones būtų pasiekiami persvarstyti tiksliniai veiklos rodikliai;
            
         
               (13)
            
            
               dėl šio sprendimo Komisija konsultavosi su Šveicarija pagal susitarimo 19 straipsnio 2 dalį;
            
         
               (14)
            
            
               Bendro dangaus komitetas nuomonės nepateikė. Buvo nuspręsta, kad reikia įgyvendinimo akto, taigi pirmininkas pateikė jo projektą toliau svarstyti apeliaciniame komitete. Apeliacinis komitetas nuomonės nepateikė,
            
         PRIĖMĖ ŠĮ SPRENDIMĄ:
   1 straipsnis
   Pagal Reglamentą (EB) Nr. 549/2004 (įtrauktą į susitarimą) Šveicarijos pateiktame persvarstytame FABEC veiklos rezultatų plane nustatyti ir I priede išvardyti pajėgumų ir ekonominio efektyvumo pagrindinių veiklos sričių tiksliniai rodikliai ir atitinkamos priemonės neatitinka antrojo ataskaitinio laikotarpio visos Sąjungos tikslinių veiklos rodiklių, nustatytų Įgyvendinimo sprendimu 2014/132/ES.
   2 straipsnis
   Šveicarija turi imtis taisomųjų priemonių, susijusių su FBEC tiksliniais veiklos rodikliais pajėgumų ir ekonominio efektyvumo pagrindinėse veiklos srityse, atsižvelgdama į II priede pasiūlytas taisomąsias priemones.
   3 straipsnis
   Šis sprendimas skirtas Šveicarijos Konfederacijai.
   
      Priimta Briuselyje 2017 m. vasario 13 d.
      
         
            Komisijos vardu
         
         Violeta BULC
         
            Komisijos narė
         
      
   
   
      (1)  OL L 114, 2002 4 30, p. 73.
   
      (2)  OL L 96, 2004 3 31, p. 1.
   
      (3)  OL L 128, 2013 5 9, p. 1.
   
      (4)  2014 m. kovo 11 d. Komisijos įgyvendinimo sprendimas 2014/132/ES, kuriuo nustatomi antrojo ataskaitinio laikotarpio (2015–2019 m.) visos Sąjungos oro eismo valdymo tinklo tiksliniai veiklos rodikliai ir įspėjamosios ribos (OL L 71, 2014 3 12, p. 20).
   
      (5)  2015 m. birželio 30 d. Komisijos įgyvendinimo sprendimas (ES) 2015/1056 dėl kai kurių į nacionalinių arba funkcinių oro erdvės blokų planus, kuriuos Šveicarija pateikė pagal Europos Parlamento ir Tarybos reglamentą (EB) Nr. 549/2004, įrašytų tikslinių rodiklių nesuderinamumo su visos Sąjungos antrojo ataskaitinio laikotarpio tiksliniais veiklos rodikliais ir dėl tų tikslinių rodiklių persvarstymo rekomendacijų (OL L 171, 2015 7 2, p. 18).
   
      I PRIEDAS
      
         Į persvarstytus nacionalinius arba funkcinių oro erdvės blokų planus, Šveicarijos pateiktus pagal Reglamentą (EB) Nr. 549/2004, įrašyti pagrindinių veiklos sričių – pajėgumų ir ekonominio efektyvumo – tiksliniai veiklos rodikliai, neatitinkantys visos Sąjungos antrojo ataskaitinio laikotarpio tikslinių veiklos rodiklių
      
      
         PAJĖGUMŲ PAGRINDINĖ VEIKLOS SRITIS
      
      Oro eismo srautų valdymo maršrutinis užlaikymas, min./skrydis
      
                  VALSTYBĖ NARĖ
               
               
                  FUNKCINIS ORO ERDVĖS BLOKAS
               
               
                  FUNKCINIO ORO ERDVĖS BLOKO MARŠRUTINIO PAJĖGUMO TIKSLINIS RODIKLIS
               
            
                  2015 m.
               
               
                  2016 m.
               
               
                  2017 m.
               
               
                  2018 m.
               
               
                  2019 m.
               
            
                  
                     [Belgija ir Liuksemburgas]
                  
               
               
                  FABEC
               
               
                  0,48
               
               
                  0,49
               
               
                  0,48
               
               
                  0,47
               
               
                  Suderinamas (0,43)
               
            
                  
                     [Prancūzija]
                  
               
            
                  
                     [Vokietija]
                  
               
            
                  
                     [Nyderlandai]
                  
               
            
                  Šveicarija
               
            
         EKONOMINIO EFEKTYVUMO PAGRINDINĖ VEIKLOS SRITIS
      
      Sutartiniai ženklai
      
                  Ženklas
               
               
                  Dalykas
               
               
                  Vienetai
               
            
                  (A)
               
               
                  Nustatytos maršruto sąnaudos, iš viso
               
               
                  nominaliąja verte ir nacionaline valiuta
               
            
                  (B)
               
               
                  Infliacijos lygis
               
               
                  proc.
               
            
                  (C)
               
               
                  Infliacijos indeksas
               
               
                  100 = 2009 m.
               
            
                  (D)
               
               
                  Nustatytos maršruto sąnaudos, iš viso
               
               
                  2009 m. realiosiomis kainomis ir nacionaline valiuta
               
            
                  (E)
               
               
                  Maršruto paslaugų vienetai, iš viso
               
               
                  terminalo paslaugų vienetais
               
            
                  (F)
               
               
                  Nustatytos maršruto vieneto sąnaudos
               
               
                  2009 m. realiosiomis kainomis ir nacionaline valiuta
               
            FABEC
      
         Mokesčių zona – Šveicarija, valiuta – CHF
      
      
                   
               
               
                  2015 m.
               
               
                  2016 m.
               
               
                  2017 m.
               
               
                  2018 m.
               
               
                  2019 m.
               
            
                  (A)
               
               
                  158 188 309 
               
               
                  156 222 383 
               
               
                  157 901 505 
               
               
                  157 939 446 
               
               
                  159 353 943 
               
            
                  (B)
               
               
                  – 1,00 %
               
               
                  0,00 %
               
               
                  0,50 %
               
               
                  1,00 %
               
               
                  1,00 %
               
            
                  (C)
               
               
                  99,1
               
               
                  99,1
               
               
                  99,6
               
               
                  100,6
               
               
                  101,6
               
            
                  (D)
               
               
                  159 633 416 
               
               
                  157 649 529 
               
               
                  158 551 235 
               
               
                  157 019 140 
               
               
                  156 856 827 
               
            
                  (E)
               
               
                  1 452 683 
               
               
                  1 470 066 
               
               
                  1 490 591 
               
               
                  1 512 889 
               
               
                  1 537 031 
               
            
                  (F)
               
               
                  
                     109,89
                  
               
               
                  
                     107,24
                  
               
               
                  
                     106,37
                  
               
               
                  
                     103,79
                  
               
               
                  
                     102,05
                  
               
            
   
      II PRIEDAS
      
         SIŪLOMOS TAISOMOSIOS PRIEMONĖS
      
      Atsižvelgiant į priklausomybę nuo kitų pagrindinių veiklos sričių ir į investavimo pajėgumą, ekonominio efektyvumo srityje trumpuoju laikotarpiu siūloma įgyvendinti toliau nurodytus taisomuosius veiksmus.
      Siūlomos taisomosios priemonės
      Eismas. Palyginti su informacija, pateikta pradiniame veiklos rezultatų plane, Šveicarija 2015 m. liepos mėn. persvarstė antruoju ataskaitiniu laikotarpiu planuojamo eismo apimtį ir ją padidino (vidutiniškai + 3,5 %), todėl planuojamo eismo apimties prognozė pateko tarp minimalių ir konservatyvių prognozių scenarijuje, kurį 2015 m. vasario mėn. parengė tarnyba STATFOR. Tačiau, remiantis faktinio 2015 m. eismo duomenimis ir naujausia (2016 m. vasario mėn.) STATFOR prognoze, siūloma planuojamą eismo apimtį dar kartą peržiūrėti ir padidinti siekiant atsižvelgti naujausią turimą informaciją.
      Patikslinus 2018 ir 2019 m. eismo planus, pavyzdžiui, nustatytų maršruto vieneto sąnaudų tendencija antrąjį ataskaitinį laikotarpį būtų – 2,3 % per metus ir būtų artimesnė visos Sąjungos tendencijai (– 3,3 % per metus), o nustatytų maršruto vieneto sąnaudų tendencija per visą (pirmąjį ir antrąjį) ataskaitinį laikotarpį būtų – 1,4 % per metus ir būtų artimesnė visos Sąjungos tiksliniam rodikliui (– 1,7 % per metus).